अपंग महिलाओं के यौन उत्पीड़न वीडियो पर बवाल  
लॉस एंजलिस में जांचकर्ताओं को चौंकाने वाला वीडियो मिला है, जिसमें कुछ लोगों को बुरी तरह अपंग महिलाओं का यौन उत्पीड़न करते हुए दिखाया गया है।
लॉस एंजलिस में जांचकर्ताओं को चौंकाने वाला वीडियो मिला है, जिसमें कुछ लोगों को बुरी तरह अपंग महिलाओं का यौन उत्पीड़न करते हुए दिखाया गया है। लॉस एंजलिस काउंटी शेरिफ कार्यालय ने बताया कि कोई अज्ञात व्यक्ति कंप्यूटर हार्डवेयर छोड़ गया, जिसमें महिलाओं के साथ यौन उत्पीड़न संबंधी 100 घंटे के दृश्य हैं।  ये महिलाएं अपंग जान पड़ रही हैं। प्रशासन ने कहा कि ये फुटेज विभिन्न स्थानों पर लिए गए हैं, जिनमें एक रिहायशी स्थल का जान पड़ता है। जांचकर्ताओं ने यह पता करने के लिए लोगों की मदद मांगी है कि यह वीडियो कब और कहां शूट किया गया तथा यौन उत्पीड़न करने वाले ये लोग हैं कौन। हालांकि यह वीडिया जारी नहीं किया गया है, लेकिन वीडियो फुटेज के आधार पर चार संदिग्धों का रेखाचित्र तैयार किया गया है।